קרול אן פורד

קרול אן ליליאן פורד (באנגלית: Carole Ann Lillian Ford; נולדה ב-16 ביוני 1940) היא שחקנית בריטית, הידועה בעיקר מהופעתה בתפקיד סוזן פורמן בסדרת המדע בדיוני של ה-BBC "דוקטור הו", ובתפקיד בטינה בסרט "יומו של השלוש-רגל" משנת 1962. פורד נולדה באילפורד שבאסקס. הייתה לה קריירת משחק ארוכה ומגוונת. בתיאטרון שיחקה בקומדיות, מחזות דרמה ומחזות זמר, בהם "ספר הג'ונגל", "Stranger in the House",‏ "Bakerloo to Paradise", "הינשוף והחתלתולה", "The Rumpus", "גאווה ודעה קדומה", "Inadmissible Evidence", "אנריקו", "אקספרסו בונגו", "היפהפייה הנרדמת", "You Never Can Tell", "נד קלי", "Mother",‏ "MacBett", המחזמר "The Boy Friend",‏ "Have You Seen Manchester", ו-"Private Lives". בקולנוע הופיעה פורד בסרט "שרה" אודות חייה של השחקנית הצרפתייה שרה ברנאר, "יומו של השלוש-רגל" בתפקיד הנערה העיוורת בטינה, "Mix Me a Person" (מ-1962), "The Great St Trinian's Train Robbery" (מ-1966), וב-"The Hiding Place" (מ-1975). בנוסף להופעותיה בסדרה "דוקטור הו" שיחקה פורד בטלוויזיה בפרק "Man on a Bicycle" בסדרה "Suspense", בסיטקום "Whatever Happened to the Likely Lads", בסדרות "Public Eye",‏ "Emergency Ward 10",‏ "Attorney General",‏ "Moonstrike",‏ "Compact",‏ "Probation Officer" וב-"Dial M for Murder". פורד השתתפה בתוכנית הטלוויזיה "Juke Box Jury", ובמספר שעשועונים. כמו כן עסקה בקריינות ובדיבוב. לפי התוכנית התיעודית "Doctor Who: Origins", הופעה בסדרת הטלוויזיה "Z-Cars" הובילה את פורד למבחן בד לתפקיד סוזן בסדרה "דוקטור הו" משנת 1963. פורד הייתה אחת משלושה המלווים המקוריים שנלוו לדוקטור הראשון בגילומו של ויליאם הארטנל. לדבריה של פורד, הדמות של סוזן הייתה צריכה להיות דומה לזו של הסדרה "The Champions", עם יכולות טלפתיות, כמו גם יכולת להטיס את הטארדיס. אבל לבסוף דמותה הייתה רגילה יותר. הדמות עזבה את הסדרה בסיום הפרק "The Dalek Invasion of Earth" בשנת 1965. ב-1983 היא חזרה להופיע בתוכנית ספיישל לציון עשרים שנה לסדרה בפרק "חמשת הדוקטורים", וב-1993 השתתפה בפרק "Dimensions in Time" לציון שלושים שנה לסדרה. בשנת 1995 הופיעה פורד בתפקיד אחר בספין אוף של "דוקטור הו", הסרט "Shakedown: Return of the Sontarans". ב-1977 הפסיקה פורד לשחק עקב מחלה, שגרמה לאיבוד קולה. בשנות האלפיים החלה שוב לעסוק במשחק, וגילמה את דמותה של סוזן בתסכיתים של "דוקטור הו" בהפקת Big Finish Productions. בדוקו-דרמה "הרפתקאה בחלל ובזמן" של ערוץ BBC Two, גילמה את דמותה של פורד השחקנית קלאודיה גרנט. הדרמה מתארת את תהליך יצירת הסדרה "דוקטור הו", והיא שודרה ב-21 בנובמבר 2013 כחלק מספיישל חמישים שנה של הסדרה. פורד עצמה הופיעה בתפקיד קטן בדמות בשם ג'ויס. בנובמבר 2013 הופיעה פורד בסרט הקומי "The Five(ish) Doctors Reboot" שאף הוא שודר לציון יובל לסדרה. עוד הייתה פורד קריינית בסרטי "מאחורי הקלעים" של "An Adventure In Space And Time" ו-"The Making of Doctor Who". מדיה וקבצים בנושא קרול אן פורד בוויקישיתוף קרול אן פורד, במסד הנתונים הקולנועיים IMDb (באנגלית) קרול אן פורד, באתר AllMovie (באנגלית) קרול אן פורד, באתר Rotten Tomatoes (באנגלית) קרול אן פורד, במסד הנתונים הקולנועיים KinoPoisk (ברוסית) קרול אן פורד, באתר MusicBrainz (באנגלית) "Doctor Who Guide". נבדק ב-9 בפברואר 2013. {{cite web}}: (עזרה) "Doctor Who companions: Where are they now?". ""Juke Box Jury" Episode #1.260 (TV Episode 1964) - IMDb" (באנגלית). Cole Moreton, ‏'Doctor Who? It destroyed my acting career', The Telegraph, 7 April 2013 "1963: Brought Back To Life!". Doctor Who Magazine. Panini Comics (458): 7. באפריל 2013. {{cite journal}}: (עזרה) The Five(ish) Doctors Reboot", BBC programmes, retrieved 26 November 2013